section_heading: Životopis
paragraph_text: Krunu je naslijedio kao petogodišnjak, 7. lipnja 1329. godine. Godine 1333., protukandidat na škotsko prijestolje, Eduard Balloil, vazal engleskog kralja Eduarda III., postao je de facto škotskim kraljem, nakon pobjede nad vojskom regenta Sir Archibalda Douglasa. U takvim promijenjenim okolnostima, David II. je 1334. godine otišao u progonstvo na dvor francuskog kralja Filipa VI. Godine 1339. i 1340. borio se u Filipovim neuspješnim kampanjama protiv Eduarda III. Uspio se vratiti u Škotsku 1341. godine, ali nije učinio mnogo, osim uzaludnih haranja preko granice, u Englesku.